《记五月十三日事》
清代·周馥

诏书午夜下天阍，父老惊疑破涕痕。何故夺门同景泰，有谁感泣似兴元。

宗贤负扆应艰选，旧制违时讵可援。自是老臣过忧虑，孤忠无路达修门。

作者简介：（1837—1921）安徽建德人，字玉山。初从李鸿章司文牍，累保道员。任津海关道。中法战争时，奉鸿章命赴海口编民船立团防。李督畿辅，从赞画立海军，办理轮电路矿及海陆军学校诸事。擢按察使、署布政使。中日战时，任前敌营务处。战后，授四川布政使。辛丑议和，随鸿章入都，为直隶布政使。鸿章死，署直督，旋擢山东巡抚。擢署两江总督，移督两广。光绪三十三年，告归。家居十四年而卒。溥仪为谥悫慎。